CELEX: 32012R0489
Language: sl
Date: 2012-06-08 00:00:00
Title: Izvedbena uredba Komisije (EU) št. 489/2012 z dne 8. junija 2012 o izvedbenih pravilih za uporabo člena 16 Uredbe (ES) št. 1925/2006 Evropskega Parlamenta in Sveta o dodajanju vitaminov, mineralov in nekaterih drugih snovi živilom  Besedilo velja za EGP

9.6.2012   
            
            
               SL
            
            
               Uradni list Evropske unije
            
            
               L 150/71
            
         IZVEDBENA UREDBA KOMISIJE (EU) št. 489/2012
   z dne 8. junija 2012
   o izvedbenih pravilih za uporabo člena 16 Uredbe (ES) št. 1925/2006 Evropskega Parlamenta in Sveta o dodajanju vitaminov, mineralov in nekaterih drugih snovi živilom
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1925/2006 Evropskega parlamenta in Sveta z dne 20. decembra 2006 o dodajanju vitaminov, mineralov in nekaterih drugih snovi živilom (1) ter zlasti člena 16 Uredbe,
   ob upoštevanju naslednjega:
   
               (1)
            
            
               Člen 16 Uredbe (ES) št. 1925/2006 določa, da Komisija do 1. julija 2013 Evropskemu parlamentu in Svetu predloži poročilo o učinkih izvajanja navedene uredbe. V zvezi s tem države članice Komisiji predložijo potrebne ustrezne informacije.
            
         
               (2)
            
            
               Potrebne ustrezne informacije, ki jih morajo zagotoviti države članice, naj se nanašajo na razvoj trga živil, ki so jim bili dodani vitamini in minerali, in vključujejo podatke, ki kažejo gibanja na trgu po uskladitvi področja dodajanja vitaminov in mineralov živilom na ravni Unije.
            
         
               (3)
            
            
               Takšne informacije bi morale vključevati vzorce o uživanju živil, ki so jim bili dodani vitamini in minerali, ter informacije o vnosu vitaminov in mineralov med prebivalci in, če je primerno, pri posebnih skupinah prebivalstva. To bi moralo vključevati informacije, ki kažejo spremembe prehranskih navad po uskladitvi področja dodajanja vitaminov in mineralov živilom.
            
         
               (4)
            
            
               Ustrezne informacije, ki jih morajo zagotoviti države članice, naj se prav tako nanašajo na dodajanje snovi, ki niso vitamini ali minerali, živilom, vključno s prehranskimi dopolnili, kakor jih opredeljuje Direktiva 2002/46/ES Evropskega parlamenta in Sveta z dne 10. junija 2002 o približevanju zakonodaj držav članic o prehranskih dopolnilih (2). Takšne informacije naj vključujejo informacije o uživanju takšnih živil in količini dodanih snovi ter o nacionalnih ukrepih, zakonodajnih ali nezakonodajnih, ki so bili sprejeti za omejitev ali prepoved uporabe nekaterih drugih snovi v živilih.
            
         
               (5)
            
            
               S temi izvedbenimi pravili bi bilo treba določiti seznam ustreznih informacij, ki naj jih države članice zberejo in predložijo Komisiji, ter določiti skupno obliko za predložitev teh informacij.
            
         
               (6)
            
            
               Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   Predmet
   Ta uredba določa izvedbena pravila za uporabo člena 16 Uredbe (ES) št. 1925/2006 in zlasti o zagotavljanju potrebnih ustreznih informacij, ki jih države članice predložijo Komisiji za namene ocenjevanja učinkov izvajanja Uredbe (ES) št. 1925/2006.
   Člen 2
   Ustrezne informacije
   1.   Države članice do 1. julija 2012 Komisiji predložijo potrebne ustrezne informacije, zlasti glede:
   
               (a)
            
            
               razvoja nacionalnega trga živil, ki so jim bili dodani vitamini in minerali, po datumu začetka uporabe Uredbe (ES) št. 1925/2006;
            
         
               (b)
            
            
               vzorcev uživanja živil, ki so jim bili dodani vitamini in minerali;
            
         
               (c)
            
            
               nivo vnosa vitaminov in mineralov med prebivalci;
            
         
               (d)
            
            
               dodajanja snovi, ki niso vitamini ali minerali, živilom, vključno s prehranskimi dopolnili, kakor so opredeljena v točki (a) člena 2 Direktive 2002/46/ES, in informacij o vzorcih uživanja takih živil, kakor tudi količini teh snovi, dodanih živilom in prehranskim dopolnilom.
            
         2.   Potrebne ustrezne informacije iz odstavka 1, ki jih morajo države članice predložiti Komisiji, vključujejo vsaj informacije, določene v Prilogi I k tej uredbi.
   Potrebne ustrezne informacije in njihove podrobnosti se predložijo Komisiji v obliki, določeni v Prilogi II k tej uredbi.
   3.   Država članica obvesti Komisijo, če katere koli informacije, navedene v Prilogi I, niso na voljo ali ne morejo biti iz katerega koli drugega razloga predložene Komisiji do 1. julija 2012.
   Člen 3
   Ta uredba začne veljati dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 8. junija 2012
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 404, 30.12.2006, str. 26.
   
      (2)  UL L 183, 12.7.2002, str. 51.
   
      PRILOGA I
      
         Potrebne ustrezne informacije, ki jih morajo predložiti države članice za oceno učinkov izvajanja Uredbe (ES) št. 1925/2006
      
      
                  A.
               
               
                  Informacije o razvoju nacionalnega trga živil, ki so jim bili dodani vitamini in minerali, vključujejo naslednje:
                  
                              1.
                           
                           
                              splošne informacije o nacionalnem trgu, vključno s tržnim deležem specifičnih živil ali kategorij živil;
                           
                        
                              2.
                           
                           
                              informacije o trendih v razvoju nacionalnega trga.
                           
                        Informacije iz točk 1 in 2 vključujejo informacije o živilih, ki vsebujejo najpogosteje dodane vitamine in minerale, ter informacije o količini vitaminov in mineralov, dodanih živilom. Takšne informacije se lahko pridobijo iz komercialno dostopnih tržnih poročil, nacionalnih ukrepov spremljanja ter drugih ustreznih in opredeljenih virov.
               
            
                  B.
               
               
                  Informacije o vzorcih uživanja živil, ki so jim bili dodani vitamini in minerali, vključujejo naslednje:
                  
                              1.
                           
                           
                              informacije o vzorcih uživanja specifičnih živil ali kategorij živil, ki so jim bili dodani vitamini in minerali, med prebivalci in, če je primerno, pri posebnih skupinah prebivalstva, vključno z informacijami o živilih, ki vsebujejo najpogosteje dodane vitamine in minerale, in o količini vitaminov in mineralov, dodanih živilom;
                           
                        
                              2.
                           
                           
                              informacije, pridobljene iz prehranskih študij, reprezentativnih na nacionalnem nivoju, podatke iz akademskih študij ter drugih ustreznih in opredeljenih virov, vključno z informacijami o metodologiji raziskav na področju prehrane, kot je metodologija za ocenjevanje prehrane, in o ocenjenih podskupinah prebivalstva in starostnih skupinah;
                           
                        
                              3.
                           
                           
                              informacije o morebitnih ugotovljenih spremembah splošnih prehranskih navad in trendov na področju uživanja živil, ki so jim bili dodani vitamini in minerali, zlasti tistih spremembah, ki so lahko povezane z datumom začetka uporabe Uredbe (ES) št. 1925/2006. Države članice predložijo podatke na podlagi teh ugotovljenih sprememb, vključno s podrobnostmi o osnovnih podatkih, uporabljenih za primerjavo preteklega in sedanjega uživanja živil, ki so jim bili dodani vitamini in minerali.
                           
                        
            
                  C.
               
               
                  Informacije o nivoju vnosa vitaminov in mineralov vključujejo naslednje:
                  
                              1.
                           
                           
                              informacije o nivoju vnosa vitaminov in mineralov med prebivalci in, če je primerno, pri posebnih skupinah prebivalstva. Te informacije se pridobijo iz virov podatkov, navedenih v točki B2 te priloge;
                           
                        
                              2.
                           
                           
                              informacije o morebitnih ugotovljenih spremembah nivoja vnosa vitaminov in mineralov, vključno s trendi teh sprememb, ki so lahko povezani z datumom začetka uporabe Uredbe (ES) št. 1925/2006. Države članice zagotovijo podatke, ki so bili podlaga za te ugotovljene spremembe, vključno s podrobnostmi o osnovnih podatkih, uporabljenih za primerjavo nivoja vnosa vitaminov in mineralov pred datumom začetka uporabe Uredbe (ES) št. 1925/2006 in po njem.
                           
                        
            
                  D.
               
               
                  Informacije o dodajanju snovi, ki niso vitamini ali minerali, živilom, vključujejo naslednje:
                  
                              1.
                           
                           
                              informacije o nacionalnem trgu živil, ki so jim bile dodane nekatere druge snovi, vključno s tržnim deležem specifičnih živil ali kategorij živil;
                           
                        
                              2.
                           
                           
                              informacije o nacionalnem trgu prehranskih dopolnil, kakor so opredeljena v točki (a) člena 2 Direktive 2002/46/ES;
                           
                        
                              3.
                           
                           
                              informacije o najpogosteje dodanih snoveh živilom na podlagi informacij iz komercialno dostopnih tržnih poročil, nacionalnih ukrepov spremljanja ter drugih ustreznih in opredeljenih virov, vključno z informacijami o nivojih dodajanja drugih snovi specifičnim živilom ali kategorijam živil;
                           
                        
                              4.
                           
                           
                              informacije o nacionalnih ukrepih, vključno z zakonodajnimi in nezakonodajnimi ukrepi, za omejitev ali prepoved uporabe drugih snovi pri proizvodnji živil, vključno s prehranskimi dopolnili.
                           
                        
            
   
      PRILOGA II
      
         Oblika za predstavitev informacij, ki jih predložijo države članice
      
      
         Razvoj trga živil, ki so jim bili dodani vitamini in minerali
      
      
                  Vrsta informacij, ki jih je treba zagotoviti
               
               
                  Vir podatkov
               
            
                  Nacionalni tržni delež različnih živilskih proizvodov, ki so jim bili dodani vitamini in minerali, razvrščenih glede na 20 glavnih kategorij sistema razvrščanja živil FoodEx (1), razen živil za posebne prehranske namene in prehranskih dopolnil.
               
               
                   
               
            
                  Trendi na področju velikosti trga živil, ki so jim bili dodani vitamini in minerali, in zlasti informacije o trgu pred datumom začetka uporabe Uredbe (ES) št. 1925/2006 in po njem.
               
               
                   
               
            
         Vzorci uživanja živil, ki so jim bili dodani vitamini in minerali
      
      
                  Vrsta informacij, ki jih je treba zagotoviti
               
               
                  Vir podatkov
               
            
                  Povprečni vnosi zaužitih živil, ki so jim bili dodani vitamini in minerali, med prebivalci.
                  Povprečni vnosi zaužitih živil, ki so jim bili dodani vitamini in minerali, pri naslednjih skupinah prebivalstva:
                  
                              —
                           
                           
                              odrasli (18 let in več),
                           
                        
                              —
                           
                           
                              otroci (pod 18 let), in če je primerno, pri posebnih starostnih skupinah ter
                           
                        
                              —
                           
                           
                              po kategoriji živil glede na 20 glavnih kategorij živil sistema razvrščanja živil FoodEx, razen živil za posebne prehranske namene in prehranskih dopolnil.
                           
                        
               
                   
               
            
                  Količina vitaminov in mineralov, dodanih živilom, glede na 20 glavnih kategorij sistema razvrščanja živil FoodEx. To se navede kot dodana količina ali razpon dodane količine.
               
               
                   
               
            
                  Ugotovljene spremembe v vzorcih uživanja živil, ki so jim bili dodani vitamini in minerali, vključno s podatki o osnovnih podatkih, uporabljenih za primerjavo uživanja pred datumom začetka uporabe Uredbe (ES) št. 1925/2006 in po njem.
               
               
                   
               
            
         Ravni vnosa vitaminov in mineralov
      
      
                  Vrsta informacij, ki jih je treba zagotoviti
               
               
                  Vir podatkov
               
            
                  Povprečni nivoji vnosa vitaminov in mineralov med prebivalci.
                  Povprečni nivoji vnosa vitaminov in mineralov pri naslednjih skupinah prebivalstva:
                  
                              —
                           
                           
                              odrasli (18 let in več),
                           
                        
                              —
                           
                           
                              otroci (pod 18 let), in če je primerno, pri posebnih starostnih skupinah.
                           
                        
               
                   
               
            
                  Metodologija raziskav na področju prehrane (zlasti metode za ocenjevanje prehrane, starostne skupine, podskupine prebivalstva).
               
               
                   
               
            
                  Ugotovljene spremembe v nivojih vnosa vitaminov in mineralov, vključno s podatki o osnovnih podatkih, uporabljenih za primerjavo nivoja vnosa pred datumom začetka uporabe Uredbe (ES) št. 1925/2006 in po njem.
               
               
                   
               
            
         Dodajanje snovi, ki niso vitamini ali minerali
      
      
                  Vrsta informacij, ki jih je treba zagotoviti
               
               
                  Vir podatkov
               
            
                  Nacionalni tržni delež živilskih proizvodov, vključno s prehranskimi dopolnili, ki so jim bile dodane druge snovi, po naslednjih kategorijah uporabljenih snovi:
                  
                              1.
                           
                           
                              aminokisline
                           
                        
                              2.
                           
                           
                              encimi
                           
                        
                              3.
                           
                           
                              prebiotiki in probiotiki
                           
                        
                              4.
                           
                           
                              esencialne maščobne kisline in druge posebne maščobne kisline
                           
                        
                              5.
                           
                           
                              „rastlinski dodatki“ in rastlinski ekstrakti
                           
                        
                              6.
                           
                           
                              druge snovi
                           
                        
               
                   
               
            
                  Trendi na področju velikosti trga in zlasti informacije o trgu pred datumom začetka uporabe Uredbe (ES) št. 1925/2006 in po njem.
               
               
                   
               
            
                  Nacionalni ukrepi, ki se nanašajo na omejitev ali prepoved uporabe drugih snovi pri proizvodnji živil, vključno s prehranskimi dopolnili.
               
               
                   
               
            
         (1)  Evropska agencija za varnost hrane; Sistem razvrščanja in opisa živil FoodEx 2 (osnutek spremembe 1). Supporting publications 2011:215. [438 str.]. Na voljo na spletu: www.efsa.europa.eu